title: 1984 m. rugsėjo 17 d. Tarybos direktyva dėl valstybių narių įstatymų, susijusių su plieniniais besiūliais dujų balionais, suderinimo

text:
Svarbus teisinis pranešimas

|

31984L0525

Oficialusis leidinys L 300 , 19/11/1984 p. 0001 - 0019 specialusis leidimas suomių kalba: skyrius 13 tomas 14 p. 0003  specialusis leidimas ispanų kalba: skyrius 13 tomas 18 p. 0011  specialusis leidimas švedų kalba: skyrius 13 tomas 14 p. 0003  specialusis leidimas portugalų kalba skyrius 13 tomas 18 p. 0011

		Tarybos direktyva1984 m. rugsėjo 17 d.dėl valstybių narių įstatymų, susijusių su plieniniais besiūliais dujų balionais, suderinimo(84/525/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi valstybėse narėse dujų balionų gamybai ir atitinkamoms kontrolės priemonėms taikomos privalomosios nuostatos, kurios kiekvienoje valstybėje narėje yra skirtingos, todėl trukdo prekiauti šiais indais; kadangi dėl to šias nuostatas būtina suvienodinti;kadangi 1976 m. liepos 27 d. Tarybos direktyva 76/767/EEB dėl valstybių narių įstatymų, susijusių su bendromis nuostatomis dėl slėgio indų ir jų tikrinimo metodų, suderinimo [3] su pakeitimais, padarytais 1979 m. Stojimo aktu, nustato šių indų EEB modelio patvirtinimo ir patikrinimo procedūras; kadangi pagal šią direktyvą yra patartina nustatyti techninius reikalavimus, kuriuos turi atitikti EEB tipo plieniniai besiūliai dujų balionai, kurių talpa nuo 0,5 iki 150 litrų, kad patikrinti bei atitinkamai pažymėti ženklu ir (arba) simboliu jie galėtų būti be kliūčių importuojami, parduodami bei naudojami,PRIĖMĖ ŠIĄ DIREKTYVĄ:1 straipsnis1. Ši direktyva taikoma plieniniams slėgiui atspariomis sienelėmis besiūliams dujų balionams, t. y. sudarytiems iš vienos dalies, kuriuos galima pakartotinai pripildyti bei transportuoti ir kurių talpa yra nuo 0,5 iki 150 litrų, skirtiems suslėgtosioms, suskystintosioms arba ištirpintosioms dujoms laikyti. Šitie dujų balionai toliau vadinami "balionais".2. Ši direktyva netaikoma balionams, pagamintiems iš austenitinio plieno, bei balionams, kurių pagrindas sandarinamas papildomai pridedant metalo.3. Ši direktyva taikoma nepriklausomai nuo to, kiek balione yra ištekėjimo angų (viena ar dvi).2 straipsnisŠioje direktyvoje "EEB tipo balionas" reiškia bet kokį balioną, suprojektuotą ir pagamintą taip, kad jis atitiktų šios direktyvos ir Direktyvos 76/767/EEB reikalavimus.3 straipsnisNė viena valstybė narė negali atsisakyti, drausti arba riboti EEB tipo baliono, atitinkančio direktyvos 76/767/EEB ir šios direktyvos reikalavimus, pardavimo ir pateikimo eksploatuoti dėl priežasčių, susijusių su jo konstrukcija ar kontrole.4 straipsnisVisi EEB tipo balionai turi būti pateikiami EEB modeliui patvirtinti.Visi EEB tipo balionai, išskyrus balionus, kurių hidraulinio bandymo slėgis yra lygus arba mažesnis nei 120 barų ir talpa ne didesnė nei vienas litras, turi būti pateikiami EEB patikrinimui.5 straipsnisBet kokie I priedo 2.1.3, 2.1.4, 2.3, 3.1.1.1, 3.4, 3.5, 3.6, 3.7, 4, 5 ir 6 punktų bei kitų priedų pakeitimai, reikalingi šiai direktyvai suderinti su technine pažanga, turi būti daromi laikantis Direktyvos 76/767/EEB 20 straipsnyje nurodytos procedūros.6 straipsnisDirektyvos 76/767/EEB 17 straipsnyje nustatyta procedūra gali būti taikoma ir šios direktyvos I priedo 2.2 punktui.7 straipsnis1. Valstybės narės priima įstatymus ir kitus teisės aktus, kurie, įsigalioję per 18 mėnesių nuo pranešimo apie šią direktyvą [4], ją įgyvendina, ir apie tai nedelsdamos praneša Komisijai.2. Valstybės narės užtikrina, kad šios direktyvos taikymo srityje priimtų nacionalinės teisės aktų nuostatų tekstai būtų pateikti Komisijai.8 straipsnisŠi direktyva skirta valstybėms narėms.Priimta Briuselyje, 1984 m. rugsėjo 17 d.Tarybos varduPirmininkasP. Barry[1] OL C 2, 1974 1 9, p. 64.[2] OL C 101, 1973 11 23, p. 25.[3] OL L 262, 1976 9 27, p. 153.[4] Apie šią direktyvą valstybėms narėms buvo pranešta 1984 m. rugsėjo 26 d.--------------------------------------------------I PRIEDAS1. ŠIAME PRIEDE VARTOJAMŲ TERMINŲ APIBRĖŽIMAI IR SIMBOLIAI1.1. TAKUMO ĮTEMPISŠioje direktyvoje nurodytoms slėgio veikiamoms dalims skaičiuoti turi būti taikomos šios takumo įtempio vertės:- kai plienas neturi žemutinio ir viršutinio takumo taškų, imama mažiausioji santykinio takumo taško vertė Rp 0,2,- kai plienas turi žemutinį ir viršutinį takumo taškus, imama viena iš šių verčių:- ReL,- ReH × 0,92 arba- Rp 0,2.1.2. SUARDYMO SLĖGIMASŠioje direktyvoje "suardymo slėgis"– tai slėgis, kuriam esant prasideda plastinis tekėjimas, t. y. didžiausiasis slėginio suardymo bandymo metu pasiekiamas slėgis.1.3. SIMBOLIAIŠiame priede vartojami simboliai reiškia:Ph = hidraulinio bandymo slėgis barais;Pr = baliono suardymo slėgis, išmatuotas darant suardymo bandymą, barais;Prt = apskaičiuotasis mažiausiasis teorinis suardymo slėgis barais;Re = takumo įtempių vertė, priimta pagal 1.1 punktą, siekiant nustatyti R vertę, naudojamą skaičiuojant slėgio veikiamas dalis, N/mm2;ReL = mažiausioji baliono gamintojo garantuota žemutinio takumo taško vertė N/mm2;ReH = mažiausioji baliono gamintojo garantuota viršutinio takumo taško vertė N/mm2;Rp 0,2 = gamintojo garantuotas santykinis takumo taškas 0,2 % N/mm2.Santykinis takumo taškas yra įtempio vertė, sukelianti neproporcingą pailgėjimą, lygų 0,2 % pradinio ilgio;Rm = mažiausioji baliono gamintojo garantuota stiprio tempiant vertė N/mm2;a = apskaičiuotasis mažiausiasis cilindrinio kevalo sienelės storis mm;D = vardinis išorinis baliono skersmuo mm;d = lenkimo bandymo šerdies skersmuo mm;Rmt = tikroji stiprio tempiant vertė N/mm2.1.4. NORMALIZAVIMASŠioje direktyvoje terminas "normalizavimas" yra vartojamas taip, kaip jis apibrėžtas Europos normos 52–83 68 dalyje.Po normalizavimo gali būti taikomas atleidimas pastovioje, žemesnėje už mažiausiąją plieno fazinio virsmo tašką (Ac1) temperatūroje.1.5. GRŪDINIMAS IR ATLEIDIMASTerminas "grūdinimas ir atleidimas" susijęs su terminiu užbaigto baliono apdorojimu, kurio metu balionas kaitinamas pastovioje, aukštesnėje už plieno viršutinio fazinio virsmo tašką (Ac3) temperatūroje. Po to balionas aušinamas tokia sparta, kuri neviršija 80 % aušinimo 20 ºC vandenyje spartos, ir atleidžiamas pastovioje, žemesnėje už mažiausiąjį plieno fazinio virsmo tašką (Ac1) temperatūroje.Terminis apdorojimas neturi sukelti baliono įtrūkių. Balionai negali būti grūdinami vandenyje be priedų.2. TECHNINIAI REIKALAVIMAI2.1. NAUDOJAMAS PLIENAS2.1.1. Plienas turi būti apibrėžiamas pagal jo gamybos būdą, cheminę sudėtį, terminį apdorojimą, kuris taikomas užbaigtam balionui, ir plieno mechanines savybes. Gamintojas, atsižvelgdamas į toliau nurodytus reikalavimus, turi pateikti atitinkamą informaciją. Bet koks tokios informacijos pasikeitimas turi būti laikomas suderintu su plieno rūšies pakeitimu EEB modelio patvirtinimo požiūriu.a) Gamybos būdasGamybos būdas turi būti apibrėžiamas nurodant gamybos procesą (pavyzdžiui, Marteno krosnis, deguonies konverteris, elektrinė krosnis) ir taikytą deoksidacijos metodą.b) Cheminė sudėtisApibrėžiant cheminę sudėtį yra privalomi šie parametrai:- visais atvejais – didžiausias sieros ir fosforo kiekis,- visais atvejais – mangano, anglies ir silicio kiekis,- nikelio, chromo, molibdeno ir vanadžio kiekis, kai šie metalai sąmoningai naudojami kaip legiruojantieji elementai.- angliai:- 0,06 %, kai didžiausias kiekis mažesnis nei 0,30 %,- 0,07 %, kai didžiausias kiekis 0,30 % arba daugiau,- manganui ir siliciui:- 0,30 %,- chromui:- 0,30 %, kai didžiausiasis kiekis mažesnis nei 1,5 %,- 0,50 %, kai didžiausiasis kiekis 1,5 % arba daugiau,- nikeliui:- 0,40 %,- molibdenui:- 0,15 %,- vanadžiui:- 0,10 %.c) Terminis apdorojimasTerminis apdorojimas turi būti apibrėžiamas naudojama temperatūra, laiko trukme toje temperatūroje ir aušinamuoju skysčiu, naudojamu kiekviename terminio apdorojimo etape (normalizavimas su atleidimu arba be jo arba grūdinimas su atleidimu).Austenitizavimo temperatūra prieš grūdinimą arba normalizavimą turi būti nustatoma su 35 ºC atsarga į vieną ar kitą pusę.Tie patys nurodymai galioja ir atleidimo temperatūrai.2.1.2. Sąlygos, kurių reikia laikytisNaudojamas plienas turi būti deoksiduotas ir atsparus senėjimui. Visas užbaigtas balionas turi būti termiškai apdorojamas, t. y. normalizuojamas su atleidimu arba be jo arba grūdinamas su atleidimu. Sieros ir fosforo kiekiai, gauti tiriant lydinio bandinį, neturi būti didesni nei 0,035 %, o bendras jų kiekis negali viršyti 0,06 % Sieros ir fosforo kiekiai, gauti tiriant gaminį, neturi būti didesni nei 0,04 %, o bendras jų kiekis negali viršyti 0,07 %.2.1.3. Gamintojas gali naudoti 2.1.1 punkte nurodytą plieną tik tuo atveju, jeigu valstybėje narėje jis yra pripažintas tinkamu besiūlių balionų gamybai. Kiekviena valstybė narė, gavusi kitos valstybės narės užklausą, turi pateikti jai šalyje gamintojoje naudojamų medžiagų balionams pagal šią direktyvą gaminti sąrašą.2.1.4. Turi būti galimybė atlikti nepriklausomą analizę, ypač siekiant nustatyti, ar sieros ir fosforo kiekis atitinka 2.1.2 punkto reikalavimus. Ši analizė privalo būti taikoma bandiniams, paimtiems iš pusgaminių, kuriuos balionų gamintojui tiekia plieno gamintojas, arba iš užbaigtų balionų.Kai nusprendžiama bandinį paimti iš baliono, jį leidžiama imti iš vieno iš balionų, kurie anksčiau buvo atrinkti 3.1 punkte nurodytiems mechaniniams arba 3.2 punkte nurodytam suardymo slėgio bandymams daryti.2.2. SLĖGINIŲ DALIŲ SKAIČIAVIMAS2.2.1. Mažiausias sienelės storis privalo būti lygus arba didesnis už didžiausiąją vertę, nustatytą šiais būdais- a =P· D43+ Pmmčia R yra mažesnysis iš šių dviejų dydžių:1) Re;2) 0,75·Rm normalizuotiems arba normalizuotiems ir atleistiems balionams,0,85·Rm grūdintiems ir atleistiems balionams,- a =+ 1 mm,- a = 1,5 mm.2.2.2. Jeigu išgaubtasis galas gaunamas iš vamzdžio štampavimo būdu, sienelės storis, išmatuotas galo centre, turi būti lygus arba didesnis nei 1,5a.2.2.3. Baliono įgaubtojo pagrindo storis turi būti ne mažesnis nei 2a per visą skersmenį.2.2.4. Kad būtų užtikrintas tolygus įtempių pasiskirstymas, baliono sienelių storis pereinamoje srityje tarp baliono sienelės ir pagrindo turi didėti nuosekliai.2.3. KONSTRUKCIJA IR APDAILA2.3.1. Gamintojas turi tikrinti kiekvieno baliono storį ir apžiūrėti baliono vidinio ir išorinio paviršiaus būklę, kad būtų patvirtinta, jog:- sienelės storis jokiame taške nėra mažesnis už nurodytąjį brėžinyje,- išoriniame ir vidiniame baliono paviršiuje nėra defektų, kurie galėtų sumažinti baliono eksploatavimo saugumą.2.3.2. Cilindrinio kevalo nuokrypis nuo apskritumo turi būti apribotas taip, kad to paties skerspjūvio didžiausiojo ir mažiausiojo išorinio skersmenų skirtumas nebūtų didesnis nei 1,5 % šių skersmenų vidurkio.Kevalo cilindrinės dalies sienelės didžiausiasis nuokrypis nuo tiesiosios linijos negali būti didesnis nei 3 mm/m.2.3.3. Baliono pagrindo atraminiai žiedai, jeigu jie yra, turi būti pakankamai stiprūs ir pagaminti iš medžiagos, kuri korozijos požiūriu yra suderinama su plienu, iš kurio pagamintas balionas. Pagrindo atraminio žiedo forma privalo užtikrinti pakankamą baliono stabilumą. Pagrindo atraminiai žiedai privalo būti įtaisyti taip, kad nesąlygotų vandens kaupimosi arba jo prasiskverbimo tarp žiedo ir baliono.3. BANDYMAI3.1. MECHANINIAI BANDYMAI3.1.1. Bendrieji reikalavimai3.1.1.1. Tuo atveju, jei šioje direktyvoje nenustatyta kitaip, mechaniniai bandymai turi būti daromi laikantis šių Europos normų:Europos norma | 2–80: | plieno tempimo bandymas; |Europos norma | 3–79: | Brinelio kietumo bandymas; |Europos norma | 6–55: | plieno lenkimo bandymas; |Europos norma | 11–80: | plieno lakštų ir juostų, kurių storis mažesnis nei 3 mm, tempimo bandymas; |Europos norma | 12–55: | plieno lakštų ir juostų, kurių storis mažesnis nei 3 mm, lenkimo bandymas; |Europos norma | 45–63: | įpjauto mėginio, padėto ant dviejų atramų, smūginis bandymas. |3.1.1.2. Visi mechaniniai bandymai, skirti balionams naudojamų medžiagų kokybei patikrinti, turi būti daromi su mėginiais, paimtais iš baigtų balionų.3.1.2. Bandymų tipai ir bandymų kriterijaiPrivalo būti daromas kiekvieno bandomojo baliono vienas tempimo bandymas išilgine kryptimi, keturi lenkimo bandymai apskritimo kryptimi ir, jeigu sienelės storis leidžia paruošti bent 5 mm pločio mėginius, trys smūginiai bandymai. Mėginiai smūginiam bandymui turi būti išpjaunami skersine kryptimi; tačiau jeigu baliono storis ir (arba) skersmuo neleidžia išpjauti bent 5 mm pločio mėginio skersine kryptimi, mėginiai smūginiam bandymui išpjaunami išilgine kryptimi.3.1.2.1. Tempimo bandymas3.1.2.1.1. Mėginys turi atitikti šias nuostatas:- Europos normos 2–80 4 skyriaus, jei jo storis lygus ar didesnis nei 3 mm,- Europos normos 11–80 4 skyriaus, jeigu mėginio storis mažesnis nei 3 mm. Šiuo atveju etaloninis mėginio plotis ir ilgis turi būti atitinkamai 12,5 ir 50 mm, neatsižvelgiant į mėginio storį.3.1.2.1.2. Du mėginio paviršiai, atitinkantys vidinę ir išorinę baliono sieneles, mechaniškai neturi būti apdirbti.3.1.2.1.3. Pailgėjimas, išreikštas procentais, neturi būti mažesnis nei:25 · 102 RmtBe to, pailgėjimas jokiu būdu negali būti mažesnis nei:- 14 %, jeigu bandymas daromas pagal Europos normą 2–80,- 11 %, jeigu bandymas daromas pagal Europos normą 11–80.3.1.2.1.4. Stiprio tempiant vertė negali būti mažesnė nei Rm.Tempimo bandymu nustatytas takumo įtempis turi atitikti baliono skaičiavimams naudojamą 1.1 punkto vertę. Viršutinis takumo taškas turi būti nustatomas iš apkrovos ir pailgėjimo grafiko arba bet kokiu kitu tokio pat tikslumo metodu.Nustatytoji takumo įtempio vertė neturi būti mažesnė nei ReH, ReL arba Rp 0,2, atsižvelgiant į aplinkybes.3.1.2.2. Lenkimo bandymas3.1.2.2.1. Lenkimo bandymas turi būti daromas naudojant mėginius, gautus perpjaunant 25 mm pločio žiedą į dvi vienodo ilgio dalis, kurių tik briaunos gali būti mechaniškai apdirbtos. Du kiekvieno mėginio paviršiai, atitinkantys baliono išorinę ir vidinę sieneles, negali būti mechaniškai apdirbti.3.1.2.2.2. Lenkimo bandymas privalo būti daromas naudojant d skersmens šerdį ir du balionus, atskirtus nuotoliu d + 3a.Bandymo metu žiedo vidinis paviršius turi būti ant šerdies.3.1.2.2.3. Mėginys, lenkiamas į vidų aplink šerdį, neturi trūkti, kol bandinio vidiniai kraštai yra ne toliau vienas nuo kito nei šerdies skersmuo (žr. III priedo brėžinį).3.1.2.2.4. Šerdies skersmens ir mėginio storio santykis (n) neturi viršyti šioje lentelėje pateiktų verčių:Tikrasis stipris tempiant Rmt (N/mm2) | Santykis n |iki 440 imtinai | 2 |nuo 440 iki 520 imtinai | 3 |nuo 520 iki 600 imtinai | 4 |nuo 600 iki 700 imtinai | 5 |nuo 700 iki 800 imtinai | 6 |nuo 800 iki 900 imtinai | 7 |nuo 900 | 8 |3.1.2.3. Smūginiai bandymai3.1.2.3.1. Mėginių smūginis bandymas turi būti daromas pagal Europos normos 45–63 reikalavimus.Smūginis stipris turi būti matuojamas esant – 20 ºC temperatūrai.Įpjova turi būti statmena baliono sienelių paviršiams.Smūginiam bandymui naudojami mėginiai negali būti tiesinami ir šeši mėginio paviršiai turi būti mechaniškai apdirbti, bet tik tiek, kad būtų lygūs.3.1.2.3.2. Vidutinė smūginio stiprio vertė, gauta atlikus tris smūginius bandymus išilgine arba skersine kryptimi, ir kiekviena atskira bandymo metu gauta vertė negali būti mažesnė už lentelėje nurodytą atitinkamą vertę, išreikštą J/cm2:| m2Plienas, kurio R ne didesnė nei 650 N/mm | m2Plienas, kurio R didesnė nei 650 N/mm |išilginis | skersinis | išilginis | skersinis |Trijų mėginių vidurkis | 33 | 17 | 50 | 25 |Kiekvieno atskira vertė | 26 | 13 | 40 | 20 |3.2. HIDRAULINIS SLĖGINIS SUARDYMO BANDYMAS3.2.1. Bandymo sąlygosBandomieji balionai privalo būti paženklinti, kaip nurodyta 6 punkte.3.2.1.1. Hidraulinis slėginis suardymo bandymas turi būti daromas dviem nuosekliais etapais, naudojant bandymo įrenginį, kuris leidžia tolygiai didinti slėgį balione tol, kol balionas suyra, ir užrašant slėgio priklausomybės nuo laiko kreivę. Bandymas privalo būti daromas esant kambario temperatūrai.3.2.1.2. Bandymo pirmojo etapo metu slėgis turi būti tolygiai didinamas tol, kol prasideda plastiškoji deformacija. Slėgio kitimo sparta neturi viršyti 5 bar/s.Prasidėjus plastiškajai deformacijai (antrasis etapas), slėgio kitimo sparta turi būti perpus ar dar mažesnė nei pirmojo etapo metu ir palaikoma pastovi, kol balionas suyra.3.2.2. Bandymo rezultatų aiškinimas3.2.2.1. Slėginio suardymo bandymo rezultatų aiškinimą turi sudaryti:- slėgio ir laiko kreivės nagrinėjimas, siekiant nustatyti suardymo slėgį,- trūkio ir jo kraštų formos tyrimas,- patikrinimas, ar baliono pagrindas neišsilenkė į kitą pusę, bandant įgaubto pagrindo balioną.3.2.2.2. Išmatuotasis suardymo slėgimas (Pr) turi būti didesnis už apskaičiuotąjį pagal formulę:=20a RmD - a3.2.2.3. Darant suardymo bandymą, balionas neturi suirti į skeveldras.3.2.2.4. Pagrindinis įtrūkis negali būti trapus, t. y. trūkio kraštai turi būti ne radialiniai, bet nuožulnūs diametralios plokštumos atžvilgiu ir turi išryškėti susiaurėjimas.Trūkis priimtinas tik tada, jeigu atitinka šias sąlygas:1. balionų, kurių sienelės storis "a" ne didesnis nei 7,5 mm:Tačiau leidžiama, kad d punkte išdėstytos sąlygos nebūtų laikomasi, kai:a) didesnioji trūkio dalis neabejotinai turi būti išilginė;b) trūkis negali turėti atsišakojimų;c) trūkis neturi būti išplitęs apskritimais iš abiejų pusių nuo pagrindinės dalies daugiau nei 90º;d) trūkis neturi būti išplitęs į tas baliono dalis, kurios yra daugiau nei 1,5 karto storesnės už didžiausiąjį storį, išmatuotą pusiau iki baliono vidurio;e) išgaubto pagrindo balionų trūkis neturi siekti baliono pagrindo centro.Tačiau leidžiama, kad d punkte išdėstytos sąlygos nebūtų laikomasi, kai:a) viršūnė yra kūgio formos arba pagrindas išgaubtas ir trūkis neišplinta į baliono dalis, kurių skersmuo 0,75 karto mažesnis už vardinį išorinį baliono skersmenį;b) pagrindas įgaubtas ir nuotolis tarp tolimiausiojo trūkio taško ir baliono pagrindo plokštumos yra 5 kartus didesnis už "a" storį;2. balionams, kurių storis "a" didesnis nei 7,5 mm, didesnioji trūkio dalis neabejotinai turi būti išilginė.3.2.2.5. Įtrūkis neturi atskleisti jokio akivaizdaus metalo defekto.3.3. CIKLINIS SLĖGINIS BANDYMAS3.3.1. Bandomieji balionai privalo būti paženklinti, kaip nurodyta 6 punkte.3.3.2. Ciklinis slėginis bandymas turi būti daromas su dviem balionais, kurių gamintojas garantuoja, kad jie deramai atitinka mažiausiąsias projekte nurodytas vertes, naudojant korozijos neskatinantį skystį.3.3.3. Šis bandymas turi būti cikliškas. Didžiausias ciklinis slėgis turi būti lygus Ph arba 2/3 šio slėgio.Mažiausiasis ciklinis slėgis neturi viršyti 10 % didžiausio ciklinio slėgio.Mažiausiasis ciklų skaičius ir didžiausiasis bandymų dažnis parodyti šioje lentelėje:Didžiausiasis naudojamas slėgis | Ph | ⅔ Ph |Mažiausiasis ciklų skaičius | 12000 | 80000 |Didžiausiasis dažnis, ciklais per minutę | 5 | 12 |Išorinės baliono sienelės išmatuotoji temperatūra bandymo metu neturi būti didesnė nei 50 ºC.Bandymas laikomas patenkinamu, jeigu balione po nustatyto ciklų skaičiaus neatsiranda protėkis.3.4. HIDRAULINIS BANDYMAS3.4.1. Vandens slėgis balione turi tolygiai didėti, kol pasiekiamas Ph slėgis.3.4.2. Ph slėgis balione turi išlikti pakankamai ilgai, kad būtų įmanoma nustatyti, jog slėgis daugiau nemažėja ir balionas yra sandarus.3.4.3. Po bandymo neturi likti jokių pastovių baliono deformacijų.3.4.4. Balionas, kurio bandymo rezultatai neatitinka reikalavimų, turi būti pripažintas netinkamu.3.5. BALIONO VIENALYTIŠKUMO TIKRINIMASŠis bandymas – tai tikrinimas, ar baliono išorinio paviršiaus metalo kietumas bet kuriuose dviejuose taškuose pagal Brinelį skiriasi ne daugiau nei 25 HB. Tikrinama naudojant du baliono skersinius pjūvius, išpjautus prie viršūnės ir pagrindo, lygiais atstumais nutolusiuose keturiuose taškuose.3.6. BALIONŲ PARTIJOS VIENALYTIŠKUMO TIKRINIMASŠis gamintojo daromas kietumo arba kitų atitinkamų savybių bandymas turi patvirtinti, kad pasirenkant pirminę medžiagą (lakštinį metalą, jo ruošinius, vamzdžius) arba termiškai apdorojant nebuvo padaryta klaidų. Tačiau normalizuotų ir neatleistų balionų atveju šio bandymo nebūtina daryti su kiekvienu balionu.3.7. PAGRINDŲ TIKRINIMASTuri būti daromas baliono pagrindo meridianinis pjūvis ir vienas iš taip gautų paviršių poliruojamas, kad būtų galima patikrinti mikroskopu didinant nuo 5 iki 10 kartų.Balionas privalo būti pripažįstamas defektiniu, jeigu jame aptiktų įtrūkių, porų arba intarpų matmenys laikomi keliančiais pavojų saugai.4. EEB MODELIO PATVIRTINIMASDirektyvos 4 straipsnyje nurodytas EEB modelio patvirtinimas taip pat gali būti suteiktas ir balionų grupei."Balionų grupė" – tai toje pačioje įmonėje pagaminti balionai, kurie skiriasi tik ilgiu šiose ribose:- mažiausias ilgis negali būti mažesnis nei 3 baliono skersmenys,- didžiausias ilgis negali daugiau nei 1,5 karto viršyti išbandyto baliono ilgio.4.1. Pareiškėjas EEB modeliui patvirtinti turi pateikti kiekvienos balionų grupės dokumentus, reikalingus toliau nurodytiems tikrinimams atlikti, ir sudaryti galimybę valstybei narei iš 50 balionų partijos paimti toliau minimiems bandymams daryti reikalingą balionų kiekį, kartu su papildoma valstybei narei reikalinga informacija. Pareiškėjas privalo nurodyti terminio apdorojimo rūšį, trukmę bei temperatūrą. Taip pat jis privalo gauti ir pateikti plieno, kuris tiekiamas balionams gaminti, sudėties analizės sertifikatus.4.2. Tvirtindama EEB modelį, valstybė narė turi:4.2.1. patikrinti, ar:- 2.2 punkte nurodyti skaičiavimai yra teisingi,- dviejų balionų sienelių storis atitinka 2.2 punkto reikalavimus, išmatavus trijuose skerspjūviuose ir per visą pagrindo bei viršūnės išilginių pjūvių apskritimo ilgį,- laikomasi 2.1 ir 2.3.3 punktų sąlygų,- visi valstybės narės pasirinkti balionai atitinka 2.3.2 punkto reikalavimus,- balionų vidiniai ir išoriniai paviršiai neturi jokių defektų, dėl kurių jie gali būti nesaugūs;4.2.2. padaryti šiuos pasirinktų balionų bandymus:- 3.1 punkte nurodytus dviejų balionų bandymus; tačiau jeigu baliono ilgis 1500 mm arba didesnis, tempimo bandymas išilgine kryptimi ir lenkimo bandymai privalo būti daromi naudojant mėginius, paimtus iš aukščiausios ir žemiausios kevalo srities,- 3.2 punkte nurodytą dviejų balionų bandymą,- 3.3 punkte nurodytą dviejų balionų bandymą,- 3.5 punkte nurodytą vieno baliono bandymą,- 3.7 punkte nurodytą visų balionų bandymą.4.3. Jeigu tikrinimų rezultatai atitinka reikalavimus, valstybė narė turi išduoti EEB modelio patvirtinimo sertifikatą, kurio pavyzdys pateiktas IV priede.5. EEB PATIKRINIMAS5.1. KAD BŪTŲ ATLIKTAS EEB PATIKRINIMAS, BALIONŲ GAMINTOJAS kontrolės įstaigai TURI pateikti:5.1.1. EEB modelio patvirtinimo sertifikatą;5.1.2. balionų gamybai naudojamo plieno sudėties analizės sertifikatus;5.1.3. priemones, skirtas identifikuoti plieno, iš kurio pagamintas kiekvienas balionas, sudėtį;5.1.4. terminio apdorojimo dokumentus, reikalingus patvirtinti, kad jo tiekiami balionai buvo normalizuoti arba grūdinti ir atleisti, bei nurodyti taikytą apdorojimą;5.1.5. balionų sąrašą, kuriame nurodyti skaičiai ir įrašai, atitinkantys 6 punkto reikalavimus.5.2. EEB PATIKRINIMO EIGA5.2.1. Kontrolės įstaiga turi:- įsitikinti, kad buvo gautas EEB modelio patvirtinimo sertifikatas ir balionai jį atitinka,- patikrinti dokumentus, kuriuose pateikti duomenys apie medžiagas,- patikrinti, ar laikomasi 2 punkte pateiktų techninių reikalavimų, vizualiai apžiūrint balionų išorę ir, jeigu įmanoma, vidų, ypač kruopščiai patikrinti, ar konstrukcija ir gamintojo atlikti tikrinimai tenkina 2.3.1 punkto reikalavimus; vizualiai apžiūrint turi būti patikrinama mažiausiai 10 % pateiktų balionų,- padaryti 3.1 ir 3.2 punktuose nurodytus bandymus,- patikrinti, ar 5.1.5 punkto sąraše gamintojo pateikta informacija yra teisinga; tai turi būti daroma atsitiktinės atrankos būdu,- įvertinti gamintojo atlikto balionų partijos vienalytiškumo tikrinimo pagal 3.6 punktą rezultatus.Jeigu tikrinimų rezultatai yra patenkinami, kontrolės įstaiga išduoda EEB patikrinimo sertifikatą, atitinkantį V priede pateiktą pavyzdį.5.2.2. Dviejų tipų bandymams, nurodytiems 3.1 ir 3.2 punktuose, iš kiekvienos 202 balionų partijos ar jos dalies, pagamintos iš tokio pat lydinio ir taikant nustatytą terminio apdorojimo procedūrą vienodomis sąlygomis, atsitiktinės atrankos būdu turi būti paimti du balionai.Su vienu balionu turi būti daromi 3.1 punkte nurodyti mechaniniai bandymai, o su kitu – 3.2 punkte nurodytas suardymo bandymas. Jeigu bus nustatyta, kad bandymai buvo padaryti neteisingai arba padaryta matavimo klaida, bandymai turi būti pakartoti.Jeigu vieno arba daugiau bandymų rezultatai bent iš dalies nepatenkinami, kontrolės įstaiga turi ištirti priežastį.5.2.2.1. Jeigu nesėkmę lėmė ne terminis apdorojimas, balionų partija turi būti pripažinta netinkama.5.2.2.2. Jeigu nesėkmę lėmė terminis apdorojimas, gamintojas gali pakartotinai termiškai apdoroti visus partijos balionus.Po pakartotinio terminio apdorojimo:- gamintojas turi atlikti 3.6 punkte nurodytą tikrinimą,- kontrolės įstaiga turi padaryti visus 5.2.2 punkto pirmoje ir antroje pastraipoje nurodytus bandymus.Jeigu balionai nebuvo pakartotinai termiškai apdoroti arba jeigu tikrinimo ir bandymų rezultatai po pakartotinio terminio apdorojimo neatitinka šios direktyvos reikalavimų, balionų partija turi būti pripažinta netinkama.5.2.3. Bandiniai atrenkami ir visi bandymai turi būti daromi dalyvaujant ir prižiūrint kontrolės įstaigos atstovui.5.2.4. Padarius visus minėtus bandymus, turi būti padarytas 3.4 punkte nurodytas visų partijos balionų hidraulinis bandymas, dalyvaujant ir prižiūrint kontrolės įstaigos atstovui.5.3. EEB PATIKRINIMO IŠIMTYSBalionų, kuriems pagal šios direktyvos 4 straipsnį EEB patikrinimas netaikomas, 5.2 punkte nurodytus bandymus ir tikrinimus gamintojas turi atlikti savo atsakomybe.Gamintojas kontrolės įstaigai turi pateikti visus dokumentus ir bandymų bei tikrinimų ataskaitas.6. ŽENKLAI IR ĮRAŠAIŠiame punkte nurodyti ženklai ir įrašai turi būti įspausti baliono viršūnėje matomai, ryškiai ir nenutrinamai.Ant ne didesnės nei 15 litrų talpos balionų ženklai ir įrašai gali būti įspaudžiami ant briaunos arba kitos pakankamai storos baliono dalies.Ženklų ir įrašų pavyzdžiai pateikti II priede.6.1. ŽENKLŲ ĮSPAUDIMASNukrypdamas nuo Direktyvos 76/767/EEB I priedo 3 punkto reikalavimų, gamintojas turi įspausti EEB modelio patvirtinimo ženklą tokia tvarka:- balionams, kuriems pagal šios direktyvos 4 straipsnį taikomas EEB modelio patvirtinimas ir EEB patikrinimas:- stilizuota+++++ TIFF +++++raidė,- šios direktyvos serijinis numeris 1,- didžioji (-iosios) raidė (-ės), nurodanti (-čios) EEB modelio patvirtinimą suteikusią valstybę, ir du paskutiniai metų, kuriais buvos suteiktas modelio patvirtinimas, skaitmenys,- EEB modelio patvirtinimo numeris (pvz.,+++++ TIFF +++++1 D 79 45),- balionams, kuriems pagal šios direktyvos 4 straipsnį EEB patikrinimas netaikomas:- į šešiakampį įrašyta stilizuota+++++ TIFF +++++raidė,- šios direktyvos serijinis numeris 1, direktyvai suteiktas atsižvelgiant į chronologinį direktyvų priėmimo eiliškumą,- didžioji (-iosios) raidė (-ės), nurodanti (-čios) EEB modelio patvirtinimą suteikusią valstybę, ir du paskutiniai metų, kuriais buvo suteiktas modelio patvirtinimas, skaitmenys,- EEB modelio patvirtinimo numeris (pvz.,+++++ TIFF +++++1 D 79 54).Nukrypdama nuo Direktyvos 76/767/EEB II priedo 3 punkto reikalavimų, kontrolės įstaiga turi uždėti EEB patikrinimo ženklą tokia tvarka:- mažoji e raidė,- didžioji (-iosios) raidė (-ės), nurodanti (-čios) patikrinimą atlikusią valstybę narę, po raidės (-džių), jeigu reikia, rašomi vienas arba du skaičiai, nurodantys smulkesnį teritorinį regioną,- kontrolės įstaigos ženklas, kurį uždeda patikrinimą atlikęs pareigūnas, ir, jeigu taikoma, patikrinimą atlikusio pareigūno ženklas,- šešiakampis,- tikrinimo data: metai, mėnuo (pvz., e D x+++++ TIFF +++++80/01).6.2. KONSTRUKCIJOS ĮRAŠAIGamintojas privalo įspausti šiuos konstrukcijos įrašus:6.2.1. plienui:- skaičių, nurodantį R vertę (N/mm2), naudotą atliekant skaičiavimus,- simbolį N (normalizuotam arba normalizuotam ir atleistam balionui) arba simbolį T (grūdintam ir atleistam balionui);6.2.2. hidrauliniam bandymui:bandymo slėgio vertę (barais), po kurios eina simbolis bar;6.2.3. baliono tipui:baliono su visomis būtinomis dalimis, išskyrus vožtuvą, masę (kilogramais) ir mažiausiąją baliono gamintojo garantuotą talpą (litrais).Masės ir talpos skaičiai turi būti nurodomi dešimtosios dalies tikslumu. Šie dydžiai apvalinami talpą mažinant, o masę didinant;6.2.4. kilmei:– didžioji (-iosios) raidė (-ės), nurodanti (-čios) baliono kilmės šalį, po kurios (-ių) eina gamintojo ženklas ir serijinis numeris.--------------------------------------------------II PRIEDAS+++++ TIFF +++++--------------------------------------------------III PRIEDAS+++++ TIFF +++++--------------------------------------------------IV PRIEDAS+++++ TIFF +++++EEB MODELIO PATVIRTINIMO SERTIFIKATO TECHNINIS PRIEDAS1. Modelio, pateikto EEB patvirtinimui gauti, tyrimo rezultatai.2. Informacija apie pagrindines modelio ypatybes:- baliono tipo, kuriam suteiktas modelio patvirtinimas, išilginis skerspjūvis, kuriame nurodyta:- vardinis išorinis skersmuo D,- mažiausiasis baliono sienelės storis a,- mažiausiasis baliono pagrindo ir viršūnės storis,- mažiausiasis ir didžiausiasis ilgiai Lmin, Lmax,- talpa arba talpos Vmin, Vmax,- slėgis Ph,- gamintojo pavadinimas, brėžinio Nr. ir data,- baliono tipo pavadinimas,- plienas pagal 2.1 punktą (tipas, cheminė sudėtis, gamybos būdas, terminis apdorojimas, garantuojamos mechaninės savybės (stipris tempiant – takumo taškas).--------------------------------------------------V PRIEDAS+++++ TIFF ++++++++++ TIFF +++++--------------------------------------------------


title: 2011 m. lapkričio 16 d. Europos Parlamento ir Tarybos direktyva 2011/88/ES, kuria iš dalies keičiamos Direktyvos 97/68/EB nuostatos dėl variklių, pateiktų į rinką pagal lankstumo schemą Tekstas svarbus EEE

text:
23.11.2011

               LT

               Europos Sąjungos oficialusis leidinys

               L 305/1

         EUROPOS PARLAMENTO IR TARYBOS DIREKTYVA 2011/88/ES
   2011 m. lapkričio 16 d.
   kuria iš dalies keičiamos Direktyvos 97/68/EB nuostatos dėl variklių, pateiktų į rinką pagal lankstumo schemą
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 114 straipsnį,
   atsižvelgdami į Europos Komisijos pasiūlymą,
   perdavus įstatymo galią turinčio teisės akto projektą nacionaliniams parlamentams,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi įprastos teisėkūros procedūros (2),
   kadangi:

               (1)

               1997 m. gruodžio 16 d. Europos Parlamento ir Tarybos direktyvoje 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo (3) reglamentuojamas variklių, sumontuotų ne kelių mobiliosiose mašinose, išmetalų kiekis ir jų išmetamų oro teršalų kiekio ribinės vertės bei šia direktyva prisidedama prie žmonių sveikatos ir aplinkos apsaugos. Direktyvoje 97/68/EB numatyta, kad galiojančios III A etapo išmetalų kiekio ribinės vertės, taikomos tvirtinant daugumos slėginio uždegimo variklių tipą, turėjo būti pakeistos griežtesnėmis III B etapo ribinėmis vertėmis. Nuo 2010 m. sausio 1 d. tos ribinės vertės taikomos tvirtinant tų variklių tipą, o nuo 2011 m. sausio 1 d. – pateikiant tuos variklius į rinką;

               (2)

               šiuo metu Komisija rengia Direktyvos 97/68/EB peržiūrą pagal 2004 m. balandžio 21 d. Europos Parlamento ir Tarybos direktyvos 2004/26/EB, iš dalies keičiančios Direktyvą 97/68/EB (4), 2 straipsnyje nustatytus reikalavimus. Siekiant užtikrinti, kad peržiūrėta direktyva atitiktų Sąjungos geros oro kokybės standartus, ir atsižvelgiant į patirtį, mokslinių tyrimų rezultatus ir turimas technologijas, Komisija, atlikusi poveikio vertinimą, Direktyvos 97/68/EB būsimosios peržiūros metu turėtų apsvarstyti galimybę:

                           —

                           nustatyti naują išmetalų kiekio ribojimo etapą – V etapą, kuris, jei yra techninės galimybės, turėtų būti paremtas euro VI standartų, skirtų sunkiosioms transporto priemonėms, reikalavimais,

                           —

                           nustatyti naujus reikalavimus dėl kietųjų dalelių išmetimo mažinimo, jei yra techninės galimybės, taikomus visų kategorijų slėginio uždegimo varikliams siekiant užtikrinti efektyvų išmetamų itin smulkių dalelių kiekio sumažinimą,

                           —

                           nustatyti išsamią koncepciją dėl išmetalų mažinimo nuostatų taikymo ir išmetalų apdorojimo sistemų diegimo esamam ne kelių mobiliųjų mašinų parkui remiantis šiuo metu Jungtinių Tautų Europos ekonominėje komisijoje vykstančiomis diskusijomis, susijusiomis su suderintais reikalavimais dėl išmetalų kontrolės prietaisų diegimo; ši koncepcija turėtų papildyti valstybių narių pastangas gerinti oro kokybę ir skatinti darbuotojų apsaugą,

                           —

                           nustatyti metodą, pagal kurį ne kelių mobiliosios mašinos ir transporto priemonės turėtų būti nuolatos išbandomos, ypač siekiant nustatyti, ar jų išmetalų kiekis atitinka vertes, pateiktas registravimo metu,

                           —

                           tam tikromis sąlygomis išduoti leidimą naudoti pakaitinius variklius, neatitinkančius automotrisėms ir lokomotyvams taikomų III A etapo reikalavimų,

                           —

                           suderinti geležinkelio transportui taikomus konkrečius išmetalų kiekio standartus su atitinkamais tarptautiniais standartais siekiant užtikrinti, kad varikliai, atitinkantys išmetalų kiekio ribines vertes, būtų įperkami;

               (3)

               perėjimas prie III B etapo susijęs su technologiniu šuoliu, kuriam įgyvendinti reikia didelių sąnaudų variklių konstrukcijai pakeisti ir pažangiems techniniams sprendimams sukurti. Vis dėlto dėl dabartinės pasaulinės finansų ir ekonominės krizės ar bet kokių konjunktūrinių ekonomikos svyravimų aplinkos apsaugos standartai neturėtų būti mažinami. Taigi ši Direktyvos 97/68/EB peržiūra turėtų būti laikoma išskirtine. Be to, investicijos į aplinką tausojančias technologijas yra svarbios skatinant būsimą augimą, darbo vietų kūrimą ir sveikatos saugumą;

               (4)

               Direktyvoje 97/68/EB nustatyta lankstumo schema, kad įrangos gamintojai galėtų laikotarpiu tarp dviejų išmetalų kiekio reikalavimų taikymo etapų įsigyti ribotą variklių, kurie neatitinka reikalavimų dėl galiojančių išmetalų kiekio ribinių verčių, bet yra patvirtinti kaip atitinkantys reikalavimus dėl ankstesniojo etapo išmetalų kiekio ribinių verčių, kiekį;

               (5)

               Direktyvos 2004/26/EB 2 straipsnio b punkte numatytas papildomo lankstumo poreikio galimybės vertinimas;

               (6)

               III B etapu kiekvienos kategorijos variklių, naudojamų kitais tikslais nei automotrisių, lokomotyvų ir vidaus vandenų laivų varymui, kurie gali būti pateikiami į rinką pagal lankstumo schemą, maksimalus skaičius turėtų būti padidintas nuo 20 % iki 37,5 % kasmetinio įrangos su tai kategorijai priskiriamais varikliais, kurią gamintojas pateikia į rinką, kiekio. Be to, turėtų būti leista pasirinkti pagal lankstumo schemą pateikti į rinką nustatytą variklių skaičių. Tas nustatytas variklių skaičius taip pat turėtų būti peržiūrėtas ir neturėtų viršyti Direktyvos 97/68/EB XIII priedo 1.2.2 punkte nustatytų ribinių verčių;

               (7)

               lankstumo schemai taikomos taisyklės turėtų būti pakeistos siekiant išplėsti tos schemos taikymą varikliams, kurie naudojami lokomotyvų varymui griežtai apribotu laikotarpiu;

               (8)

               oro kokybės gerinimas yra labai svarbus Sąjungos tikslas, kurio siekiama pagal 2008 m. gegužės 21 d. Europos Parlamento ir Tarybos direktyvą 2008/50/EB dėl aplinkos oro kokybės ir švaresnio oro Europoje (5). Siekiant to tikslo labai svarbu šalinti išmetalų šaltinius vietoje, įskaitant ne kelių mobiliųjų mašinų sektoriaus išmetalų kiekio mažinimą;

               (9)

               įmonės, naudojančios įrangą, kuri patenka į šios direktyvos taikymo sritį, turėtų galėti pasinaudoti Europos finansinės paramos programomis arba atitinkamomis valstybių narių įgyvendinamomis paramos programomis. Šiomis paramos programomis turėtų būti siekiama kuo anksčiau pradėti taikyti aukščiausius išmetalų standartus;

               (10)

               Direktyvoje 97/68/EB numatyta išimtis pakaitiniams varikliams netaikoma automotrisėms ir lokomotyvams. Vis dėlto, atsižvelgiant į su svoriu ir dydžiu susijusius suvaržymus, būtina numatyti ribotą išimtį ir automotrisių bei lokomotyvų pakaitiniams varikliams;

               (11)

               šioje direktyvoje nustatytomis priemonėmis atsižvelgiama į laikinus gamybos sektoriaus patiriamus sunkumus ir jos negali būti pritaikomos visą laiką, todėl jos turėtų būti taikomos tik III B etapu arba trejus metus, jei nėra tolesnio etapo;

               (12)

               atsižvelgiant į ypatingą Jungtinės Karalystės geležinkelių tinklo infrastruktūrą, kuri lemia kitokios struktūros bėgių plotį, taigi ir su svoriu ir dydžiu susijusius suvaržymus, ir atsižvelgiant į tai, kad dėl to jai reikia ilgesnio prisitaikymo prie naujų išmetalų ribinių verčių laikotarpio, šioje konkrečioje variklių, naudojamų lokomotyvuose, rinkoje reikėtų numatyti daugiau lankstumo;

               (13)

               todėl Direktyvą 97/68/EB reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 97/68/EB pakeitimai
   Direktyva 97/68/EB iš dalies keičiama taip:

               1.

               4 straipsnio 6 dalis pakeičiama taip:
               „6.   Uždegimo suspaudimu varikliai, išskyrus naudojamus automotrisėms ir vidaus vandens laivams varyti, gali būti pateikiami į rinką pagal lankstumo schemą 1–5 dalyse ir XIII priede nustatyta tvarka.“

               2.

               10 straipsnis iš dalies keičiamas taip:

                           a)

                           1a dalies antra pastraipa išbraukiama;

                           b)

                           įterpiamos šios dalys:
                           „1b.   Nukrypstant nuo 9 straipsnio 3g, 3i ir 4a dalių, valstybės narės gali išduoti leidimą pateikti į rinką šiuos automotrisių ir lokomotyvų variklius:

                                       a)

                                       pakaitinius variklius, kurie atitinka III A etapo ribines vertes, jeigu jais pakeičiami automotrisių ir lokomotyvų varikliai, kurie:

                                                   i)

                                                   neatitinka III A etapo standartų; arba

                                                   ii)

                                                   atitinka III A etapo standartus, tačiau neatitinka III B etapo standartų;

                                       b)

                                       pakaitinius variklius, kurie neatitinka III A etapo ribinių verčių, jeigu jais pakeičiami tokių automotrisių, kuriose nėra vairavimo valdymo įrangos ir kurios negali judėti nepriklausomai, varikliai, ir jeigu šie pakaitiniai varikliai atitinka standartus, ne žemesnius negu standartai, kuriuos atitinka varikliai, įmontuoti į esamas tos pačios rūšies automotrises.

                                 Leidimai pagal šią dalį gali būti išduodami tik tais atvejais, kai valstybės narės patvirtinimą išduodanti institucija nusprendžia, kad tokio pakaitinio variklio, kuris atitinka paskutinio taikomo išmetalų kiekio ribojimo etapo reikalavimus, naudojimas atitinkamose automotrisėse ar lokomotyvuose sudarys didelių techninių sunkumų.
                           1c.   Etiketė su užrašu „PAKAITINIS VARIKLIS“ ir unikaliu susijusio leidimo nukrypti numeriu pritvirtinama prie 1a arba 1b dalyje išvardytų variklių.
                           1d.   Komisija įvertina, kokį poveikį aplinkai turėtų 1b dalies nuostatų laikymasis ir ar jis sudarytų techninių sunkumų. Atsižvelgdama į tą vertinimą Komisija ne vėliau kaip 2016 m. gruodžio 31 d. pateikia Europos Parlamentui ir Tarybai ataskaitą, kurioje apžvelgiamas 1b dalies taikymas ir prie kurios prireikus pridedamas teisėkūros pasiūlymas, kuriame nustatomas tos dalies taikymo pabaigos terminas.“;

                           c)

                           7 dalis pakeičiama taip:
                           „7.   Valstybės narės leidžia pateikti į rinką variklius, kaip apibrėžta I priedo 1 skirsnio A dalies i, ii ir v punktuose, pagal lankstumo schemą laikantis XIII priede įtvirtintų nuostatų.“

               3.

               XIII priedas iš dalies keičiamas pagal šios direktyvos priedą.

         2 straipsnis
   Perkėlimas į nacionalinę teisę
   1.   Valstybės narės ne vėliau kaip 2012 m. lapkričio 24 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų priemonių tekstą.
   Valstybės narės, priimdamos tas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės Komisijai pateikia šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Adresatai
   Ši direktyva skirta valstybėms narėms.

      Priimta Strasbūre 2011 m. lapkričio 16 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         W. SZCZUKA

      (1)  OL C 48, 2011 2 15, p. 134.

      (2)  2011 m. spalio 25 d. Europos Parlamento pozicija (dar nepaskelbta Oficialiajame leidinyje) ir 2011 m. lapkričio 8 d. Tarybos sprendimas.

      (3)  OL L 59, 1998 2 27, p. 1.

      (4)  OL L 146, 2004 4 30, p. 1.

      (5)  OL L 152, 2008 6 11, p. 1.

      PRIEDAS
      XIII priedo 1 skirsnis pakeičiamas taip:

         „1.   PIRMINĖS ĮRANGOS GAMINTOJŲ VEIKSMAI

                     1.1.

                     Išskyrus III B etapo laikotarpį, pirminės įrangos gamintojas, pageidaujantis pasinaudoti lankstumo schema, išskyrus variklius, naudojamus automotrisėms ir lokomotyvams varyti, turi prašyti patvirtinimą išduodančios institucijos išduoti leidimą pirminės įrangos gamintojo variklių gamintojams pateikti į rinką variklius, skirtus tik pirminiam įrangos gamintojui naudoti. Variklių, kurie neatitinka reikalavimų dėl galiojančių išmetalų kiekio ribinių verčių, tačiau yra patvirtinti kaip atitinkantys reikalavimus dėl ankstesniojo etapo išmetalų kiekio ribinių verčių, skaičius neturi viršyti 1.1.1 ir 1.1.2 skirsniuose nustatytų ribinių verčių.

                     1.1.1.

                     Variklių, pateiktų į rinką pagal lankstumo schemą, skaičius pagal kiekvieną variklių kategoriją neturi viršyti 20 % kasmetinio įrangos su tai kategorijai priskiriamais varikliais, kurią pirminės įrangos gamintojas pateikia į rinką, kiekio (kuris apskaičiuojamas pagal vidutinę apyvartą Sąjungos rinkoje per pastaruosius penkerius metus). Tais atvejais, kai pirminės įrangos gamintojai į Sąjungos rinką įrangą pateikė trumpiau negu penkerius metus, vidurkis skaičiuojamas remiantis laikotarpiu, per kurį pirminės įrangos gamintojai pateikė įrangą į Sąjungos rinką.

                     1.1.2.

                     Užuot taikę 1.1.1 skirsnį, išskyrus variklius, naudojamus automotrisėms ir lokomotyvams varyti, pirminės įrangos gamintojai gali prašyti, kad pirminės įrangos gamintojų variklių gamintojams būtų leista pateikti į rinką nustatytą skaičių variklių, skirtų tik pirminiam įrangos gamintojui naudoti. Kiekvienos kategorijos variklių skaičius neturi viršyti šių ribinių verčių:

                                 Variklio kategorija P (kW)

                                 Variklių skaičius

                                 19 ≤ P < 37

                                 200

                                 37 ≤ P < 75

                                 150

                                 75 ≤ P < 130

                                 100

                                 130 ≤ P ≤ 560

                                 50

                     1.2.

                     III B etapo metu, tačiau ne ilgiau kaip trejus metus nuo to etapo pradžios, išskyrus variklius automotrisėms ir lokomotyvams varyti, pirminės įrangos gamintojas, pageidaujantis pasinaudoti lankstumo schema, turi prašyti patvirtinimą išduodančios institucijos išduoti leidimą pirminės įrangos gamintojo variklių gamintojams pateikti į rinką variklius, skirtus tik pirminiam įrangos gamintojui naudoti. Variklių, kurie neatitinka reikalavimų dėl galiojančių išmetalų kiekio ribinių verčių, tačiau yra patvirtinti kaip atitinkantys reikalavimus dėl ankstesniojo etapo išmetalų kiekio ribinių verčių, skaičius neturi viršyti 1.2.1 ir 1.2.2 skirsniuose nustatytų ribinių verčių.

                     1.2.1.

                     Variklių, pateiktų į rinką pagal lankstumo schemą, skaičius pagal kiekvieną variklių kategoriją neturi viršyti 37,5 % kasmetinio įrangos su tai kategorijai priskiriamais varikliais, kurią pirminės įrangos gamintojas pateikia į rinką, kiekio (kuris apskaičiuojamas pagal vidutinę apyvartą Sąjungos rinkoje per pastaruosius penkerius metus). Tais atvejais, kai pirminės įrangos gamintojai į Sąjungos rinką įrangą pateikė trumpiau negu penkerius metus, vidurkis skaičiuojamas remiantis laikotarpiu, per kurį pirminės įrangos gamintojai pateikė įrangą į Sąjungos rinką.

                     1.2.2.

                     Užuot taikę 1.2.1 skirsnį, pirminės įrangos gamintojai gali prašyti, kad pirminės įrangos gamintojų variklių gamintojams būtų leista pateikti į rinką nustatytą skaičių variklių, skirtų tik pirminiam įrangos gamintojui naudoti. Kiekvienos kategorijos variklių skaičius neturi viršyti šių ribinių verčių:

                                 Variklio kategorija P (kW)

                                 Variklių skaičius

                                 37 ≤ P < 56

                                 200

                                 56 ≤ P < 75

                                 175

                                 75 ≤ P < 130

                                 250

                                 130 ≤ P ≤ 560

                                 125

                     1.3.

                     Dėl variklių, naudojamų lokomotyvams varyti III B etapo metu, tačiau ne ilgiau kaip trejus metus nuo to etapo pradžios, pirminės įrangos gamintojai gali prašyti, kad pirminės įrangos gamintojų variklių gamintojams būtų leista pateikti į rinką ne daugiau kaip 16 variklių, skirtų tik pirminiam įrangos gamintojui naudoti. Pirminės įrangos gamintojai taip pat gali prašyti, kad jų variklių gamintojams būtų leista pateikti į rinką ne daugiau kaip 10 papildomų variklių, kurių nominalioji galia būtų daugiau nei 1 800 kW ir kurie būtų įrengti lokomotyvuose, skirtuose naudoti tik Jungtinės Karalystės tinkle. Bus pripažinta, kad lokomotyvai atitinka šį reikalavimą, tik jeigu jie turi saugumo sertifikatą naudoti Jungtinės Karalystės geležinkelio tinkle arba jiems galima išduoti tokį sertifikatą.
                     Toks leidimas išduodamas tik tuo atveju, jei esama techninių priežasčių, dėl kurių jie negali atitikti III B etapo išmetalų kiekio ribinių verčių.

                     1.4.

                     Pirminės įrangos gamintojų prašyme patvirtinimą išduodančiai institucijai pateikiama ši informacija:

                                 a)

                                 ženklų, kurie tvirtinami prie kiekvienos atskiros ne kelių mobiliosios mašinos, kurioje montuojamas pagal lankstumo schemą į rinką pateiktas variklis, pavyzdys. Ženkluose pateikiamas šis tekstas: „MAŠINA NR. … (mašinų serija) IŠ … (bendras atitinkamos galios mašinų skaičius) SU VARIKLIU Nr. … PAGAL TIPO PATVIRTINIMĄ (Dir. 97/68/EB) Nr. …“;

                                 b)

                                 papildomo ženklo, tvirtinamo prie variklio su 2.2 skirsnyje nurodytu tekstu, pavyzdys.

                     1.5.

                     Pirminės įrangos gamintojas patvirtinimą išduodančiai institucijai pateikia būtiną su lankstumo schemos taikymu susijusią informaciją, kurios gali paprašyti patvirtinimą išduodanti institucija, kad ji galėtų priimti sprendimą.

                     1.6.

                     Pirminės įrangos gamintojas bet kuriai patvirtinimą valstybėse narėse išduodančiai institucijai pateikia informaciją, kurios prašo patvirtinimą išduodanti institucija, kad galėtų patvirtinti, jog pagal lankstumo schemą pateikiamas variklis yra pateikiamas į rinką ir yra tinkamai paženklintas.“


title: 2005 m. lapkričio 11 d. Komisijos direktyva 2005/77/EB, iš dalies keičianti Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje V priedą

text:
12.11.2005

               LT

               Europos Sąjungos oficialusis leidinys

               L 296/17

         KOMISIJOS DIREKTYVA 2005/77/EB
   2005 m. lapkričio 11 d.
   iš dalies keičianti Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje V priedą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 14 straipsnio 2 dalies d punktą,
   kadangi:

               (1)

               Direktyvoje 2000/29/EB numatomos tam tikros apsaugos priemonės prieš augalams ar augaliniams produktams kenksmingųjų organizmų išplitimą Bendrijos teritorijoje. Joje taip pat numatoma naudoti augalų pasus, įrodančius, kad augalų ar augalinių produktų patikrinimų rezultatai pagal Bendrijos tikrinimo sistemą buvo teigiami.

               (2)

               Šiuo metu augalų pasus reikia turėti per Bendrijos teritoriją vežant sertifikuotas Helianthus annuus L., Lycopersicon lycopersicum (L.) Karsten ex Farw. ir Phaseolus L. sėklas, išskyrus jų vietinį vežimą.

               (3)

               Siekiant pagerinti Helianthus annuus L., Lycopersicon lycopersicum (L.) Karsten ex Farw. ir Phaseolus L. sėklų fitosanitarinę apsaugą, reikalavimas turėti augalo pasą Bendrijos teritorijoje vežamoms sėkloms, išskyrus jų vietinį vežimą, turėtų būti taikomas visoms šių rūšių sėkloms.

               (4)

               Todėl Direktyvos 2000/29/EB V priedas turėtų būti atitinkamai iš dalies pakeistas.

               (5)

               Šioje direktyvoje numatytos priemonės atitinka Augalų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2000/29/EB V priedo A dalies I skirsnio 2.4 punkto paskutinė įtrauka yra pakeičiama taip:

               „—

                  Helianthus annuus L., Lycopersicon lycopersicum (L.) Karsten ex Farw. ir Phaseolus L. sėklos“.

         2 straipsnis
   1.   Valstybės narės ne vėliau kaip iki 2006 m. balandžio 30 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Jos pradeda taikyti nuostatas nuo 2006 m. gegužės 1 d.
   Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2005 m. lapkričio 11 d.

            Komisijos vardu

         Markos KYPRIANOU

            Komisijos narys

      (1)  OL L 169, 2000 7 10, p. 1. Direktyva su paskutiniais pakeitimais, padarytais Komisijos direktyva 2005/16/EB (OL L 57, 2005 3 3, p. 19).